CELEX: 32020D2164
Language: sl
Date: 2020-12-15 00:00:00
Title: Sklep Političnega in varnostnega odbora (SZVP) 2020/2164 z dne 15. decembra 2020 o podaljšanju mandata vodje misije Evropske unije za krepitev zmogljivosti v Somaliji (EUCAP Somalia) (EUCAP Somalia/1/2020)

21.12.2020   
               
               
                  SL
               
               
                  Uradni list Evropske unije
               
               
                  L 431/59
               
            
         SKLEP POLITIČNEGA IN VARNOSTNEGA ODBORA (SZVP) 2020/2164
         z dne 15. decembra 2020
         o podaljšanju mandata vodje misije Evropske unije za krepitev zmogljivosti v Somaliji (EUCAP Somalia) (EUCAP Somalia/1/2020)
         POLITIČNI IN VARNOSTNI ODBOR JE –
         ob upoštevanju Pogodbe o Evropski uniji in zlasti tretjega odstavka člena 38 Pogodbe,
         ob upoštevanju Sklepa Sveta 2012/389/SZVP z dne 16. julija 2012 o misiji Evropske unije za krepitev zmogljivosti v Somaliji (EUCAP Somalia) (1) in zlasti člena 9(1) Sklepa,
         ob upoštevanju naslednjega:
         
                     (1)
                  
                  
                     Politični in varnostni odbor (PVO) je na podlagi člena 9(1) Sklepa 2012/389/SZVP pooblaščen, da v skladu s tretjim odstavkom člena 38 Pogodbe sprejme ustrezne odločitve za izvajanje političnega nadzora in strateškega vodenja misije Evropske unije za krepitev zmogljivosti v Somaliji (EUCAP Somalia), vključno z odločitvijo o imenovanju vodje misije.
                  
               
                     (2)
                  
                  
                     PVO je 19. septembra 2019 sprejel Sklep (SZVP) 2019/1591 (2) o imenovanju Christopherja REYNOLDSA za vodjo misije EUCAP Somalia za obdobje od 10. septembra 2019 do 31. decembra 2020.
                  
               
                     (3)
                  
                  
                     Svet je 10. decembra 2020 sprejel Sklep (SZVP) 2020/2031 (3) o podaljšanju mandata EUCAP Somalia do 31. decembra 2022.
                  
               
                     (4)
                  
                  
                     Visoki predstavnik Unije za zunanje zadeve in varnostno politiko je predlagal, da se mandat Christopherja REYNOLDSA kot vodje misije EUCAP Somalija podaljša za obdobje od 1. januarja 2021 do 31. decembra 2021 –
                  
               SPREJEL NASLEDNJI SKLEP:
         
            Člen 1
            Mandat Christopherja REYNOLDSA kot vodje misije Evropske unije za krepitev zmogljivosti v Somaliji (EUCAP Somalia) se podaljša za obdobje od 1. januarja 2021 do 31. decembra 2021.
         
         
            Člen 2
            Ta sklep začne veljati na dan sprejetja.
         
         
            V Bruslju, 15. decembra 2020
            
               
                  Za Politični in varnostni odbor
               
               
                  Predsednica
               
               S. FROM-EMMESBERGER
            
         
         
            (1)  UL L 187, 17.7.2012, str. 40.
         
            (2)  Sklep Političnega in varnostnega odbora (SZVP) 2019/1591 z dne 19. septembra 2019 o imenovanju vodje misije Evropske unije za krepitev zmogljivosti v Somaliji (EUCAP Somalia) (EUCAP Somalia/1/2019) (UL L 248, 27.9.2019, str. 65).
         
            (3)  Sklep Sveta (SZVP) 2020/2031 z dne 10. decembra 2020 o spremembi Sklepa 2012/389/SZVP o misiji Evropske unije za krepitev zmogljivosti v Somaliji (EUCAP Somalia) (UL L 419, 11.12.2020, str. 26).